text: abril | 2010 | AMPA INS MONTSERRAT COLOMER
  Nota de la Fapac sobre supressió línies batxillerat
  Publicat el 30/04/2010 per AMPA SES
  La FaPaC alerta que el tancament, anunciat pel Departament d'Educació, de línies de batxillerat i cicles formatius agreujarà encara més els riscos de segregació escolar en moltes zones educatives desfavorides, ja que són les principals afectades per aquesta mesura.
  Aquesta retallada significativa de places públiques, que es produeix en centres on la segregació ja és més accentuada, pot derivar en un abandonament dels estudis per part de l'alumnat davant la manca d'alternatives per continuar la seva formació en el sistema públic. La mesura afecta directament la igualtat d'oportunitats dels alumnes, fet que accentuarà la fractura social existent en moltes zones.
  L'Ampa signa el conveni per l'any 2010 amb el Patronat
  Publicat el 28/04/2010 per AMPA SES
  L'ampa va signar dies enrere, conjuntament amb totes les altres entitats del poble, el conveni per l'any 2010 amb el Patronat de l'Ajuntament de Sant Esteve Sesrovires.
  Aquest conveni ens assegura uns ingressos mínims per cobrir les principals activitats de l'Ampa, així com les despeses de material d'oficina, telèfon, etc..
  No obstant, aquests ingressos no son suficients per poder portar a terme tot el que està planificat, especialment el projecte de la biblioteca, que requereix una inversió més elevada, per el que la Junta continua buscant recursos.
  Botifarrada per celebrar el final de curs
  Publicat el 22/04/2010 per AMPA SES
  Degut a la densitat d'actes que es celebren a finals de Juny com a final de curs dels diferents centres i activitats, i resistint-nos a la idea de no fer res per el final de curs del nostre Institut (el darrer any només es va fer la festa de comiat dels de 4art), es va proposar la idea de fer una botifarrada el dissabte 3 de Juliol al migdia.
  La botifarrada es faria al parc del motor si la climatologia ho permet, i el funcionament serà mitjançant l'adquisició d'un tiquet, ja que es important saber el número de persones interessades en assistir per demanar les taules i cadires a l'Ajuntament. Per aixó us agriríem que tots aquells que en principi tingueu intenció d'assistir ens envieu un mail a info@ampases.com, indicant el nom i el número de persones que assistiríeu.
  Els alumnes del viatge a Italia tornen en Autocar
  Publicat el 19/04/2010 per AMPA SES
  En aquests moments, tot just després de dinar, ens acaben d'informar que el retorn del viatge a Itàlia es farà en autocar. Ja ha sortit un cotxe de l'agencia de viatges que porta un segon conductor que farà el relleu a mig camí. Malgrat que aquests canvis són aliens a l'empresa, aquesta, donada la bona dinàmica del viatge, assumeix el cost del trasllat en autocar i del sopar. Es preveu que el grup arribi a Sant Esteve al voltant de les 5 del matí de demà dimarts 20 d'abril. Els vostres fills/es es comunicaran amb vosaltres quan siguin al voltant de Girona. Si hi han novetats us mantindrem informats des de la pàgina web.
  Viatge a Italia- Comunicat del centre sobre els problemes de tràfic aeri
  Com us dèiem aquest matí, continuen les dificultats en el trànsit en la majoria dels aeroports d'Europa com a conseqüència del núvol volcànic.
  Degut a això, demà dilluns, a mig matí podrem saber, amb seguretat, quina serà la situació de l'aeroport de Milà.
  Si el trasllat no fos possible fer-se en avió, se seguiria el planning previst de les visites del dia (Verona, Sirmione i Llac di Garda i Milà). A partir de Milà s'iniciaria el retorn cap a Sant Esteve en autocar.
  Per a fer possible aquesta opció, l'empresa traslladaria un segon conductor en el punt del trajecte que permetés fer el relleu i continuar el retorn cap a casa. Aquesta opció faria que el grup no arribés dilluns nit, sinó el matí de dimarts 20.
  Les diverses opcions estan previstes, ara només cal que el pas de les hores ens indiqui quina de les dues opcions adoptarem.
  En ser una situació excepcional, les notícies i les informacions tendeixen a distorsionar-se. Per evitar aquest fet, us demanem la vostra col·laboració que revertirà en una millor gestió de retorn.
  PD: Propera actualització : dilluns matí a les 10:00 h
  L'Institut s'afegeix al project eduCAT 1×1
  Publicat el 16/04/2010 per AMPA SES
  L'Institut de Sant Esteve Sesrovires s'afegeix al projecte eduCAT1x1, un projecte en el que que es preveuen canvis significatius en la manera d'aprendre. Un projecte que sorgeix quan les tecnologies de la informació i la comunicació han recorregut un llarg camí per a fomentar la innovació en l'ensenyament i millorar els processos i els resultats de l'aprenentatge. El Projecte eduCAT1x1, que a més de noves dotacions a les aules (pissarres digitals interactives, més connectivitat wi-fi) i la disponibilitat d'un ordinador portàtil per cada alumne, comprèn el desplegament exploratori dels llibres de text en format digital. Aquesta actuació vol ser una aportació més destinada a l'adquisició i el desenvolupament de les competències necessàries en la societat del coneixement. Seguirem informant del desenvolupament del projecte al nostre centre.
  Junta de l'Ampa del 12-04-2010
  Publicat el 13/04/2010 per AMPA SES
  El dilluns 12-04 es va reunir de nou la junta de l'Ampa, per encarar la recta final de l'any. Aquesta va ser la reunió de junta més complerta i llarga que hem tingut fins ara.
  Entre els principals acords que es van prendre, hi ha:
  Convocar una assemblea per mitjans de Juny, per fer un resum de totes les tasques realitzades durant el curs
  Confirmar amb els Ajuntaments de Sant Esteve i Castellví el programa de subvencions per l'any 2010.
  Preparar un dossier explicatiu per als nous inscrits
  Finalitzar el procés del concurs del Logo de la borsa de llibres, així com tots els aspectes relatius a la Festa de Sant Jordi (regal per els alumnes, etc..).
  S'acorda fer una "botifarrada de germanor" el dia 3 de Juliol amb tots els pares/alumnes que es vulguin apuntar. Es farà al parc del motor.
  S'explica l'evolució del projecte de la borsa de llibres, així com els canvis que representa el nou projecte del Departament D'Educació consistent en que cada alumne hagi de treballar amb un ordinador personal.
  Es comenta la poca resposta que hi ha hagut al programa de tastets del menjador.
  Les noves vocals de la comissió de participació presenten el seu projecte renovat, en vistes a ser implantat al primer trimestre del proper curs, que es aprovat.